sinasabi ko na nga bang may kahulugan ang mapiling hingi mo. hindi mo kaloob sa akin ang inaasahan kong isang sanla? sa sanla man at sa hindi; ang isang bagay na galing sa iyo ay pahintulutan mong aking mahalin pa. mahalin!. oo, binay mahalin ang iyong imperdible. yao'hindi akin inuulit ko sa iyo at ipinaala ala ko rin na yaon ay hiniram mo lamang sa akin. isauli mo sana, hane tomas. binabawi mo ba? kung gayon ang ibig mong ipalagay ay maaari. nakapangungupinyo ka naman. tila ka may ipinagmamalaki binay. kahit na wala. at kung mayroon ma'ano? talagang ang kiyas nga naman ng pilak. ang tanikalang ginto ay kay daling ipanali. labis na yata iyan. kulang pa binay; kulang pa. ang boong galit na animo'baliw na sagot ng binata: kulang pa lahat yaon. at kung magagawa kong luran sa mukha, sa harap mo, ang hamak na si maneng, kungdi lamang ang gayon ay isang kaimbihan, nakita mo sanang ginawa ko.